钦定古今图书集成/明伦汇编/闺媛典/第092卷 > 陈一鹗妻夏氏
## 钦定古今图书集成/明伦汇编/闺媛典/第092卷 > 陈一鹗妻夏氏

按《温州府志》：“夏氏，瑞安所军夏育女。年十八，归陈一
鹗。鹗织屦为生。家故贫，娶三月，病疯，数年转剧，谓氏
曰：‘吾贫病若此，汝不如他适，两得其所’。氏坚拒不从，
益操作，奉养无倦。鹗寻死于疫，氏奔母家，借殡殓资。
母家惧疫染，闭门辞之。氏号泣归，抱所生女投井死。
邑令吴养忠亲临奠哭之，为举三丧焉。”